27. september

27. september er 270. dagur ársins (271. á hlaupári) samkvæmt gregoríska tímatalinu. 95 dagar eru eftir af árinu.

 Atburðir 
 1264 - Þórður Andrésson, goðorðsmaður á Völlum á Rangárvöllum, var veginn af mönnum Gissurar Þorvaldssonar, jarls. Þórður var eftir dauða sinn nefndur síðasti Oddaverjinn.
 1290 - Jarðskjálfti í Hebei-héraði í Kína; talið að um 100.000 manns hafi farist.
 1529 - Umsátrið um Vínarborg hófst. Það var fyrsta tilraun Suleimans 1. til að ná borginni á sitt vald.
 1540 - Jesúítareglan, sem Ignatius Loyola hafði stofnað 1534, fékk viðurkenningu páfa. 
 1590 - Úrbanus 7. páfi dó aðeins 13 dögum eftir að hann var kjörinn páfi og hefur enginn páfi setið skemur í embætti.
 1633 - Svíar biðu ósigur í orrustunni við Steinau.
 1821 - Mexíkó fékk sjálfstæði.
 1825 - Fyrsta járnbrautin opnaði milli  Stockton og Darlington á Englandi.
 1887 - Flóð í Gulafljóti í Kína hófst. Á endanum létust 1-2 milljónir af völdum þess.
 1922 - Fyrsta íslenska myntin fór í dreifingu í Reykjavík. Voru það 10 aura og 25 aura peningar. Krónupeningur var ekki sleginn fyrr en 1925.
 1922 - Konstantín 1. Grikklandskonungur sagði af sér og elsti sonur hans, Georg 2., tók við krúnunni.
 1941 - Menningar- og minningarsjóður kvenna var stofnaður á Íslandi.
 1945 - Alþjóðabankinn var stofnaður.
 1958 - Í Hlíðarendakoti í Fljótshlíð var reist minnismerki um Þorstein Erlingsson á aldarafmæli hans.
 1963 - Kona á leið frá Akureyri til Reykjavíkur varð milljónasti farþegi Flugfélags Íslands.
 1964 - Warren-nefndin gaf út skýrslu sína um morðið á John F. Kennedy Bandaríkjaforseta og komst að þeirri niðurstöðu að Lee Harvey Oswald hefði verið einn að verki.
 1966 - Rússneska skemmtiferðaskipið Baltika lagði upp í mjög umtalaða ferð frá Reykjavík til Svartahafs með 421 farþega.
 1969 - Dýrahringsmorðinginn stakk tvö ungmenni við Lake Berryessa í Kaliforníu. Annað þeirra lifði árásina af.
 1970 - Richard Nixon fór í opinbera heimsókn til Evrópu og heimsótti Ítalíu, Júgóslavíu, Spán, Bretland og Írland.
 1970 - Hussein Jórdaníukonungur neyddist til að undirrita samkomulag við Palestínumenn á fundi Arababandalagsins.
 1973 - Sovétmenn sendu Sojús 12 á loft, fyrsta mannaða geimfarið frá Sojús 11-slysinu 1971.
 1978 - August Sabbe, síðasti Skógarbróðirinn í Eistlandi, drukknaði á flótta undan KGB. 
 1981 - Pétur Sigurgeirsson, 62 ára prestur og vígslubiskup var settur í embætti biskups yfir Íslandi.
 1981 - Háhraðalest TGV hóf ferðir milli Parísar og Lyon í Frakklandi.
 1983 - Tilkynnt var um tilurð GNU-verkefnisins með skeyti sem sent var á Usenet-fréttahópa.
 1987 - Þjóðernissinnaði íhaldsflokkurinn Magyar Demokrata Fórum var stofnaður í Ungverjalandi.
 1993 - Blóðbaðið í Sukumi hófst þegar borgin féll í hendur abkasískra aðskilnaðarsinna.
 1995 - Hópur málaliða undir stjórn Bob Denard framdi valdarán á Kómoreyjum og náðu forsetanum, Said Mohammed Djohor, á sitt vald.
 1996 - Talíbanar í Afganistan náðu höfuðborginni Kabúl á sitt vald eftir að hafa hrakið forsetann Burhanuddin Rabbani úr landi og tekið leiðtogann Mohammad Najibullah af lífi.
 1998 - Fyrirtækið Google var stofnað.
 2001 - Blóðbaðið í Zug: Friedrich Leibacher myrti 14 og framdi síðan sjálfsmorð í Zug í Sviss.
 2002 - Skálinn, viðbygging við Alþingishúsið, var vígður.
 2002 - Austur-Tímor gerðist aðili að Sameinuðu þjóðunum.
 2003 - Geimferðastofnun Evrópu skaut SMART-1-gervihnettinum á braut um Tunglið.
 2008 - Kínverski geimfarinn Zhai Zhi Gang fór fyrstur Kínverja í geimgöngu.
 2009 - Pólski leikstjórinn Roman Polański var handtekinn í Sviss.
 2014 - 63 fórust þegar eldfjallið Ontake á Japan hóf að gjósa.
 2017 - Ákveðið var að konur fengju leyfi til að aka bíl í Sádí-Arabíu.
 2019 - 4 milljónir tóku þátt í loftslagsverkfalli um allan heim. Greta Thunberg og Justin Trudeau leiddu mótmælagöngu í Kanada með 400.000 þátttakendum.
 2022 - Fellibylurinn Ian gekk á land á Kúbu og Bandaríkjunum og olli dauða 157 manna.
 2024 - Fellibylurinn Helene fór um suðausturhluta Bandaríkjanna og olli flóðum, eyðileggingu, og miklu manntjóni.
 2024 - Hassan Nasrallah, leiðtogi Hezbollah-samtakanna í Líbanon, var ráðinn af dögum í loftárás Ísraelshers á Beirút.

 Fædd 
 1389 - Cosimo de Medici, ítalskur aðalsmaður og listvinur (d. 1464).
 1601 - Loðvík 13. Frakkakonungur (d. 1643).
 1722 - Samuel Adams, bandarískur stjórnmálamaður (d. 1803).
 1748 - Carl Pontoppidan, norskur kaupmaður (d. 1822).
 1840 - Thomas Nast, bandarískur skopmyndateiknari (d. 1902).
 1856 - Bríet Bjarnhéðinsdóttir, íslenskur ritstjóri og kvenréttindafrömuður (d. 1940).
 1871 - Grazia Deledda, ítalskur rithöfundur og Nóbelsverðlaunahafi (d. 1936).
 1924 - Ernest Becker, bandarískur mannfræðingur (d. 1974).
 1934 - Wilford Brimley, bandarískur leikari (d. 2020).
 1946 - Nikos Anastasiades, forseti Kýpur.
 1947 - Marvin Lee Aday, bandarískur söngvari (Meat Loaf) (d. 2022).
 1947 - Jón Steinar Gunnlaugsson, íslenskur hæstaréttardómari.
 1960 - Guðrún Nordal, íslenskufræðingur.
 1966 - Sigurður Jónsson, íslenskur knattspyrnumaður.
 1968 - Mari Kiviniemi, finnskur stjórnmálamaður og forsætisráðherra.
 1972 - Gwyneth Paltrow, bandarísk leikkona.
 1976 - Francesco Totti, ítalskur knattspyrnumaður.
 1979 - Shinji Ono, japanskur knattspyrnumaður.
 1983 - Þorvaldur Davíð Kristjánsson, íslenskur leikari.
 1984 - Avril Lavigne, kanadisk söngkona.
 1988 - Guðný Björk Óðinsdóttir, íslensk knattspyrnukona.
 1988 - Hjörtur Logi Valgarðsson, íslenskur knattspyrnumaður.
 1992 - Granit Xhaka, svissneskur knattspyrnumaður.

 Dáin 
 1249 - Raymond 8., greifi af Toulouse (f. 1197).
 1264 - Þórður Andrésson, íslenskur goðorðsmaður.
 1359 - Jóhann mildi, greifi af Holtsetalandi (f. um 1297).
 1590 - Úrbanus 7. páfi (f. 1521).
 1651 - Maximilían 1., kjörfursti af Bæjaralandi (f. 1573).
 1700 - Innósentíus 12., páfi (f. 1615).
 1917 - Edgar Degas, franskur listmálari (f. 1834).
 1960 - Sylvia Pankhurst, ensk súffragetta (f. 1882).
 1960 - Karl Ísfeld, íslenskur þýðandi (f. 1906).
 1965 - Clara Bow, bandarisk leikkona (f. 1905).
 1996 - Mohammad Najibullah, forseti Afganistan (f. 1947).
 2023 - Michael Gambon, írsk-breskur leikari (f. 1940).

Flokkur:September